Publication: Magyar Közlöny
Issue: MK-2002-104 (Year: 2002, Number: 104)
Era: 1990-2004
Section: 1997. évi CLVI. törvény (a továbbiakban: Kszt.) 26. §-a
Paragraph Index: 299

5. (kulturális tevékenység), 6. (kulturális örökség megóvása), 19. (euroatlanti integráció elõsegítése) alpontjában foglalt közhasznú tevékenységet folytat. VII. A közalapítvány által céljainak elérése érdekében folytatott tevékenységei A közalapítvány támogatásával az országnak az iszlámtudományok terén vezetõ tudósai kutatói tevékenységet folytatnak, koordinálják és vezetik fiatalabb kollégáik munkáját, vezetik és támogatják a pályakezdõ, arra érdemes és eredményeket elérõ kutatókat. Részt vesznek az egyetemi oktatásban, mind az alap-, mind a doktori képzésben. A közalapítvány rendszeresen támogatja ezt a tevékenységet minden tekintetben: a szükséges bérek biztosításával, a kutatási eszközök, könyvek, fölszerelések stb. beszerzésével. Az Intézet támogatja abban, hogy kutatói ösztöndíjak segítségével megnyerje a legjobb külföldi szakembereket, hogy rövidebb-hosszabb ideig Magyarországon tevékenykedjenek, illetve abban, hogy tanulmányi ösztöndíjakkal rendszeresen meg tudjon hívni pályakezdõ fiatalokat mind Keletrõl, mind Nyugatról, hogy itt készítsék el disszertációjukat vagy annak egy részét. Mindezzel a magyar orientalisztikai kutatások nemzetközi integrációját szeretné elõsegíteni, illetve szeretné Magyarországot nemzetközileg az iszlámtudományok egyik központi kutatóhelyévé tenni. Támogatja az Intézetet a tudományos problémák tisztázását célzó nemzetközi konferenciák megtartásában, kiemelkedõ keleti véleményformáló személyiségek meghívásában. Az intézet eredményeit rendszeres publikációkban teszi közzé. Magyar állami szervek kérésére, azok nemzetközi tevékenységének támogatására a kuratórium anyagi támogatásának terhére tanulmányokat készít. VIII. A közalapítvány tevékenységének függetlensége A közalapítvány közvetlen politikai tevékenységet nem folytat, pártoktól független, azoknak anyagi támogatást nem nyújt. IX. A közalapítvány mûködési területe A közalapítvány céljait tekintve országos jellegû. X. A közalapítvány jellege A közalapítvány nyílt, ahhoz bármely belföldi vagy külföldi természetes személy, jogi személy és jogi személyiséggel nem rendelkezõ társaság vagy szervezet csatlakozhat, ha a közalapítvány céljaival egyetért, azokat elfogadja és támogatni kívánja. A közalapítványhoz történõ csatlakozás elfogadásáról a kuratórium dönt. A közalapítvány támogatást kutatói státus, kutatói ösztöndíj, tanulmányi ösztöndíj, könyvvásárlási avagy konferencia- vagy könyvkiadási, illetve utazási alap létrehozása céljából fogad el. Politikai vagy propagandatevékenység támogatására a közalapítvány támogatást nem fogad el. 2002/104. szám A közalapítvány közhasznú szolgáltatásaiból bárki részesülhet. XI. A közalapítvány vagyona, annak fölhasználása

Source: https://magyarkozlony.hu/hivatalos-lapok/2737ea6d90c346edabd957e866c7e47dc36fd3dc/dokumentumok/83c2c1dcf3a47d59a6ebf045dc711672c3084ad0/letoltes